alexandrainst/scandi-wiki huggingface dataset:
NOU 2008:17, Skift/turnusutvalget

NOU 2008:17  «Skift og turnus – gradvis kompensasjon for ubekvem arbeidstid» er en norsk offentlig utredning (NOU) fra et utvalgt som ble oppnevnt ved kongelig resolusjon 16. november 2007 og som avga sin innstilling til Arbeids- og inkluderingsdepartementet 3. oktober 2008. Utvalget ble ledet av Steinar Holden og ble referert til som «Skift/turnusutvalget».

Bakrgunnen for utvalgets arbeid var at partene i arbeidslivet etter flere forsøk ikke hadde blitt enige om en regulering av arbeidstiden for skift/turnusarbeid.  Utvalget foreslo at den eksisterende trappetrinnsordningen, der en fikk får en reduksjon i arbeidstiden ned til 33,6 timer i uken dersom en jobber minst 526 nattetimer og 226 helgetimer i året, erstattes med en ordning med gradvis kompensasjon for den ubekvemme arbeidstiden. I utvalgets forslag blir reduksjonen i arbeidstiden gradvis større jo flere natte- og helgetimer en jobber.

Referanser
<div class="references-small" style="-moz-column-count:2; column-count:2">

Norges offentlige utredninger
Norges økonomi
Linjespekter

Et linjespekter er et emisjonsspekter eller absorpsjonsspekter som dannes når et stoff sender ut eller absorberer EM-stråling. Linjespekter blir altså en fellesbetegnelse for disse to spektrene.

Fysikk
Steeler

Steeler var et amerikansk heavy metal-band fra 1980-tallet. 

Bandet ble opprettet i 1981 i Nashville. Medlemmer var Ron Keel (vokalist & gitarist) Michael Dunigan (gitarist), Bobby Eva (trommeslager) og Tim Morrison (bassist). De ga ut sammen en vinylsingle med navnet Cold Day in Hell, B-siden hadde sporet «Take Her Down».

Eva forlot bandet og ble erstattet av  Mark Edwards. Dunigan og Morrison forlot så bandet og ble erstattet av Rik Fox på bass og den 18 år gamle svenske gitaristen Yngwie Malmsteen. Denne besetningen ga ut bandets eneste studioalbum, et selvtitulert debutalbum med samme navn (Steeler).  Malmsteen forlot bandet for å spille i Alcatrazz, og Fox og Edwarts sluttet også. De ble erstattet av Kurt James (gitar), Greg Chaisson (bassgitar) og Bobby Marks (trommer). Bandet ble så oppløst i 1984. Ron Keel opprettet så bandet Keel.

I 2005 ga Ron Keel ut et samlealbum med spor fra singlen, konserter, bootlegs og u-utgitte spor. ALbumet fikk tittelen Metal Generation: The Steeler Anthology.

Diskografi 
Cold Day in Hell (single)
Steeler (1983)
Metal Generation: The Steeler Anthology (2005)

Band etablert i 1981
Tradisjonell metal-band fra USA
Toril Bakken Kåven

Toril Bakken Kåven (født 10. april 1968) er sametingsrepresentant for Nordkalottfolket (tidligere Finnmarkslista) i Valgkrets 3 Nordre, for sametingsperiodene 2013-2017 og 2017 - 2021. Hun sitter også som medlem i plan- og finanskomiteen. 

Hun satt også på Sametinget i perioden 2005-09, og var da medlem av plan- og finanskomiteen, og i perioden 2009-13, da hun også var leder i nærings- og kulturkomiteen og nestleder i møtelederskapet.

Ved siden av politikken er hun eier, direktør og rådgiver i BK Rådgivning, og hun har vært med og etablere Nordlysmat, som driver med arktiske matprodukter. Mye av sin yrkesmessige bakgrunn er fra reiselivsnæringen, der hun bl.a. har vært reiselivsleder for Svalbard næringsutvikling, og foreleser i Internasjonale reiselivsfag og bærekraftig turisme ved Høgskolen i Finnmark. 

Selv har hun en mastergrad i reiseliv fa University of Surrey i England og Universitetet i Gent i Belgia, i tillegg til en cand.mag. fra Høgskolen i Finnmark og italiensk grunnfag fra Universitetet i Bergen. 

Hun er gift og har ett barn.

Eksterne lenker 
 Sametinget - Toril Bakken Kåven  
 Biografi på Sametinget (gammel lenke)

 

Norske sametingspolitikere
Finnmarksliste-politikere
Samiske politikere
Fødsler i 1968
Valleløkken

Valleløkken er et strøk i Bydel St. Hanshaugen i Oslo, avgrenset av gatene Colletts gate langs St. Hanshaugen og Geitmyrsveien i øst, General Birchs gate i vest og Ullevålsveien i sydvest. Inne i strøket ligger Anton Schjøths gate, Banksjef Frølichs gate (i den såkalte Frølichbyen), von der Lippes gate, Pavels' gate og Vallegata. 

Formen Valleløkka er også brukt, skriftlig og muntlig. Strøksnavnet kan forveksles med Valle i Bydel Gamle Oslo.

Strøket har en blandet bebyggelse med lav tetthet og villaer, byvillaer og bygårder fra 1800- og 1900-tallet. I sørvest ligger parken Idioten og nord i strøket Valleløkken tennisbane som driftes og eies av Anton Schjøths gate nr. 10.

Eksterne lenker 
 «Valleløkken», fra Oslo byleksikon

Bydel St. Hanshaugen
Strøk i Oslo
Valleløkken
Virkelig Tromsø

Virkelig Tromsø er et gatemagasin som selges på gata i Tromsø av vanskeligstilte personer. De fleste er rusavhengige, men det kan også være mennesker som vil selge det av andre årsaker. Virkelig ble første gang utgitt i desember 2005. Det har siden utkommet med 5–6 utgaver i året, og har nå et opplag på 12 til 14 000. Bladet har rundt 120 registrerte selgere. Trond Schjefstad var ansvarlig redaktør 2005-2009. Siden 2009 har Eirik Junge Eliassen vært ansvarlig redaktør.

Det finnes over 200 gatemagasiner i verden, hvorav de fleste, inkludert Virkelig, er tilsluttet International Network of Street Papers (INSP). Foruten i Tromsø finnes det i Norge gatemagasiner i Oslo (=Oslo), Bergen (Megafon), Trondheim (Sorgenfri), Kristiansand (Klar), Asker og Bærum (Grip Dagen), Rogaland (ASFALT) og Bodø (Ekko).

Referanser

Eksterne lenker 
 Nettstedet til Virkelig
 International Network of Street Papers (INSP)

Norske tidsskrifter
Kultur i Tromsø
Publikasjoner etablert i 2005
Asko Parpola

Asko Heikki Siegfried Parpola (født 1941) er en professor emeritus i indologi og sørasiatiske studier ved Helsingfors universitet i Finland. Han er spesialist i indusskrift, et begrep som viser til korte symbolstrenger knyttet til en tidlig sivilisasjon i Indusdalen og som var i bruk mellom 2500-tallet og 1900-tallet f.Kr. Han er kjent for sin teori at skriften er en kode for et dravidisk språk.

Han er bror av Simo Parpola, en epigraf av akkadisk språk.

Eksterne lenker 
 Helsinki University
 Asko Parpola hos Harappa.com

Finske professorer
Indologer
Fødsler i 1941
Spånga IS

Spånga IS er et svensk idrettslag i Spånga, Stockholm. Spånga idrottssällskap (SIS) ble stiftet 6. september 1929 Idrettslaget hadde avdelinger innen idretter som tennis, turn (gymnastikk), bandy, skiidrett, håndball med flere da det i 1990 ble splittet, og hver avdeling dannet sitt eget idrettslag.

Fotball
Spånga IS FK er en av Stockholms ti største fotballklubber, med ca. 1500 medlemmer. Blant tidligere spillere i klubben finner vi Hans Backe, Lars Sandberg, Mohamed Kallon, Göran Marklund, Stefan Bergtoft og Isak Dahlin. Klubben spilte i 1991 og 1994 i divisjonen under Allsvenskan. A-laget spiller sine hjemmekamper på Spånga IP og trenes av Spångaprofilen Lars Sandberg.

Ishockey
Innen ishockey har Spånga IS på sitt beste, sesongene 1969/70 og 1971/72, spilt i det som i dag tilsvarer svensk andredivisjon. Ishockeyavdelingen ble stiftet i 1948, og det var denne avdelingen som i 1991 ble til Spånga IS Ishockeyklubb. Spånga IS Hockey står bak bl.a. talentene Oscar Möller og Andreas Engqvist.

Bandy
Fram til 1997 hadde Spånga IS en egen bandyavdeling, men som ishockeyavdelingen brøt avdelingen for bandy ut fra moderklubben, og dannet sammen med Bromstens BK Spånga/Bromstens BK.

Eksterne lenker
 Spånga IS FK
 Spånga IS IK

Idrettslag i Sverige
Sport i Stockholm
Idrettslag etablert i 1929
Rolf Pedersen

Rolf Pedersen (født 3. august 1953 i Stavanger, død 24. januar 2022 i Stavanger) var en norsk redaktør og nærradiopioneer. Han blir betraktet av mange som «nærradioens far», som fikk NRKs monopol opphevet.

Pedersen var redaktør av bladene «» og «» som ble utgitt i perioden 1975-1978. 

Pedersen etablerte Norsk nærradioforening i 1980 som hadde som formål å oppheve NRK monopolet. Han utgav medlemsavisen Radio- og TV Expressen med artikler om hvorfor NRKs monopol måtte oppheves. Han etablerte også flere piratsendinger for å vise politikerne hvor enkelt kringkasting kunne drives. Han etablerte Siddis radio i Stavanger i 1982 og deretter Nordens første satellittradio, Radio Scandinavia i 1989. Han fortsatte med satellittradio, Radio Atlantic i 1994 og etablerte Radio Atlantic Ryfylkeradioen i 1995. Deretter startet han Radio Atlantic Dalane (Radio Nordsjø) i Egersund i 2001. 

Pedersen etablerte Siddis radio på nytt i 2009 og drev også plateselskapet Siddis records i perioden 1985 til 1989. Han utgav blant annet Leif og kompisane sin første LP og en rekke andre utgivelser med lokale artister. Har lært opp flere kjente mediepersonligheter opp gjennom årene.

Norske redaktører
Personer fra Stavanger kommune
Fødsler i 1953
Norges Kokkemesteres Landsforening

Norges Kokkemesteres Landsforening (NKL) er en norsk organisasjon som har til formål å arbeide for kokkefagets fremme, samt ivareta og videreutvikle norsk matkultur.

NKL ble stiftet i 1954. Organisasjonen består (pr. 2009) av 22 laug fordelt over hele landet.

NKL har som mål å arbeide for kokkefagbrevets og mesterbrevets betydning for utøvelse av næringsvirksomhet innen kokkefaget, og å representere faget utad. Dette gjøres blant annet gjennom oppnevnelse av to «landslag» i kokkefaget – Det norske kokkelandslaget og Det norske juniorkokkelandslaget.

Referanser

Eksterne lenker
 

Norske yrkesorganisasjoner
Norsk mat
Etableringer i 1954
Chris Sawyer’s Locomotion

Locomotion er et spill som er etterkommer av det gamle Transport Tycoon-spillet fra 1994. Det ble lansert i september 2004 av Chris Sawyer. Spillet lar spillerne bruke tog, busser, lastebil, fly og båter til å tjene penger.

Andre spill som Chris Sawyer's har lansert opp gjennom årene:
 Transport Tycoon
 Transport Tycoon Deluxe
 RollerCoaster Tycoon
 RollerCoaster Tycoon 2

Eksterne lenker 
 

Videospill fra 2004
Videospill utviklet i Storbritannia
Hilde Anita Nyvoll

Hilde Anita Nyvoll (født 29. mai 1976) er en norsk lokalpolitiker (Ap). Fra 2019 er hun ordfører i Nordreisa kommune. Hun var sametingsrepresentant fra 2005 til 2013 og var/er vararepresentant til Stortinget 2009–2013 og 2017–2021.

Biografi 
Hun er utdannet innen markedsføring og IT, blant annet fra Høgskolen i Finnmark (3-årig IT-utdanning) og Unitec Auckland i New Zealand.

Hun var sametingsrepresentant fra  2005 til 2013. På Sametinget var hun medlem i plan- og finanskomiteen, leder i valgkomiteen og medlem i møtelederskapet. Hun var APs representant nr. 1 for valgkrets 3 Nordre ved sametingsvalget 2009. Hun var medlem av medlem av Sametingsrådet og Plan- og finanskomiteen fra 2007. Før dette, fra 2005-2007 var hun medlem av Oppvekst- og utdanningskomiteen, og var samtidig leder for Sametingets kontrollkomité.

Referanser

Eksterne lenker 
 
 
 Ordfører i Nordreisa kommune
 Biografi på Sametinget

Norske sametingspolitikere fra Ap
Ap-ordførere i Troms
Ordførere i Nordreisa
Personer fra Nordreisa kommune
Anastasija Kuzmina

Anastasija Vladimirovna Kuzmina (russisk Анастасия Владимировна Кузьмина, født 28. august 1984 i Tjumen) er en slovakisk skiskytter, tidligere russisk. Hun representerer klubben Dinamo. Kuzmina er eldre søster til Anton Sjipulin, som er skiskytter for Russland.

Kuzmina begynte med skiskyting i 1999, og da hun debuterte i verdenscupen i 2006 hadde hun sju medaljer fra Junior-VM. Hun deltok ikke i verdenscupen i store deler av sesongen 2006/07 og hele sesongen 2007/08. Fra og med sesongen 2008/09 har hun konkurrert for Slovakia. Den første sesongen for Slovakia har vært hennes mest suksessfulle i seniorsammenheng hittil. Hun deltok i verdensmesterskapet i Pyeongchang, der hun tok sjuendeplass på sprinten og sølvmedalje på fellesstarten, kun slått av russiske Olga Zajtseva. 

Kuzmina ble olympisk mester på sprinten under Vancouver 2010, selv om hun fikk en bom i liggende. Hun gikk seirende ut av en spennende duell mot tyske Magdalena Neuner, hvor det skilte 1,5 sekunder i mål. På jaktstarten tok hun sølvet, bare slått av Magdalena Neuner. I sesongen 2012/13 vant hun et renn i verdenscupen (sprint), og kom på ellers på pallen fire ganger. Under Vinter-OL 2014 i Sotsji vant hun sin andre olympiske tittel i sprint på rad.

Hun ble olympisk mester på fellesstart under Vinter-OL 2018 i Pyeongchang, og tok sølv på både normaldistanse og jaktstart. Hun ble verdensmester på sprint under VM i skiskyting 2019 i Östersund.

Verdenscupseire 
Oppdatert per 19. mars 2019'''

 Meritter 
(Per 19. mars 2019'')

Olympiske leker

Verdensmesterskap

Juniorverdensmesterskap

Referanser

Eksterne lenker 
 
 
 
 

Slovakiske skiskyttere
Russiske skiskyttere
Olympiske mestere for Slovakia
Olympiske mestere i skiskyting
Verdensmestere i skiskyting
Olympiske sølvmedaljevinnere for Slovakia
Olympiske sølvmedaljevinnere i skiskyting
Medaljevinnere under Vinter-OL 2010
Deltakere for Slovakia under Vinter-OL 2010
Skiskyttere under Vinter-OL 2010
Medaljevinnere under Vinter-OL 2014
Deltakere for Slovakia under Vinter-OL 2014
Skiskyttere under Vinter-OL 2014
Deltakere for Slovakia under Vinter-OL 2018
Skiskyttere under Vinter-OL 2018
Medaljevinnere under Vinter-OL 2018
Personer fra Tjumen
Deltakere under VM i skiskyting 2009
Deltakere under VM i skiskyting 2010
Deltakere under VM i skiskyting 2011
Deltakere under VM i skiskyting 2012
Deltakere under VM i skiskyting 2013
Deltakere under VM i skiskyting 2017
Deltakere under VM i skiskyting 2019
Inga Juuso

Inga Juuso (født 5. oktober 1945 i Jokkmokk, død 23. august 2014) var en samisk utøver av joik fra Kautokeino, kjent fra plateutgivelser.

Liv og virke
Hun var født i Jokkmokk. Familien hennes hadde flyktet dit da Finnmark var avakuert. Hun vokste opp med joiketradisjonen fra Alta og Kautokeino.

Juuso var journalistutdannet fra Journalistskolen i Oslo, som den første samiske kvinnen, og i mange år virket hun som journalist for NRK Sameradioen.

Hun jobbet for Kultur i Troms fra 1999 i samarbeid med ledende jazzmusikere som Steinar Raknes (i den plateutgivende duetten Skáidi), Håkon Mjåset Johansen og Jørn Øien.  Hennes egen Inga Juuso Group har eksistert siden 2003. Hun var skuespiller i Kautokeino-opprøret (film) samt joikmedvirkende på utgivelser med joikfusion-orkesteret Orbina. Sammen med Bárut vant hun Spellemannprisen 2011 i åpen klasse for albumet Bálggis.

Utgivelser 
 Ravddas Ravddi (DAT (plateselskap), 1991).
 Calbmeliiba – Frozen moments – Momentos inolvidables (DAT, 1999).  Med Johan Sara, Jai Shankar og flamencomusikerne Rogelio De Badajoz Duran og Erik Steen.
 Skáidi, Vaimmo Ivnnit – Where the rivers meet (DAT, 2008).  Med Steinar Raknes bass.
 Inga Juuso Group, Patterns of the heart (2008).  Med Patrick Shaw Iversen, Kenneth Ekornes, Raknes, Peter Baden og Roger Ludvigsen
 Bárut og Inga Juuso: Bálggis (2011)

Referanser

Eksterne lenker 
 
 
 

Samiske musikere
Vinnere av Spellemannprisen
Vinnere av Áillohaš musikkpris
Personer fra Kautokeino kommune
Personer fra Jokkmokk kommun
Bronsenatten

Bronsenatten (estisk: Pronksiöö), også kjent som aprilurolighetene (estisk: Aprillirahutused) eller aprilbegivenhetene (estisk: Aprillisündmused)  var opptøyer i Tallinn i Estland i forbindelse med flytting av det sovjetiske Bronsesoldat-monumentet i Tallinn. I den tiden Estland var en delrepublikk i Sovjetunionen var bronsesoldaten det sentrale minnemonumentet i landet for andre verdenskrig. 

Mange estere så imidlertid monumentet som et symbol på sovjetisk okkupasjon og undertrykkelse. For den russisktalende minoriteten i landet har monumentet en tilsvarende symbolsk verdi; det viser ikke bare til seieren over Tyskland i den store fedrelandskrigen men også til deres krav på rettigheter i Estland.

Under protester fra den russisktalende minoriteten startet den estiske regjering i april 2007 arbeidet med å relokalisere monumentet og de sovjetiske soldatene begravet under det, slik regjeringspartiene hadde lovet i valgene i mars samme år. Uenighet over flyttingen av monumentet førte til protester og opptøyer i to netter, fra 26. april 2007, opptøyene var de verste Estland hadde opplevd siden uavhengigheten i 1991. Etter den første nattens opptøyer bestemte den estiske regjeringen i et krisemøte å gjennomføre en øyeblikkelig flytting av monumentet, begrunnet med sikkerhetshensyn og monumentet ble flyttet til en nærliggende krigskirkegård.

Eksterne lenker 
 Nettside negativ til flyttingen av monumentet (engelsk)
 Nettside positiv til flyttingen (engelsk)
 Bilder av plyndring, fra avisen Postimees

Estlands historie
Hendelser i 2007
Tallinn
Sorgenfri (tidsskrift)

Sorgenfri er et gatemagasin som utgis og selges på gata i Trondheim og i nærliggende kommuner. Avisa selges av vanskeligstilte og rusavhengige. Det ble første gang utgitt i juni 2007.

Dag Rønning var redaktør i starten. Senere overtok Vanja Holst Skotnes.

Som flere andre gatemagasin av denne typen opplevde de en kraftig nedgang i salgstallene i 2018-2019. Magasinet hadde i 2010 et opplag på om lag 10.000 blad. I 2018 og 2017 lå det på rundt .

Referanser

Eksterne lenker 
 Nettsted for Sorgenfri
 Gatefolket i Trondheim med avis, NRK Trøndelag, 13. juni 2007.

Norske tidsskrifter
Kultur i Trondheim
Publikasjoner etablert i 2007
Gatemagasinet Klar

Gatemagasinet Klar (etablert som Klar Kristiansand) er et gatemagasin som utgis og selges på gata i Kristiansand av rusavhengige og vanskeligstilte personer. Det ble første gang utgitt i 2006.

Gatemagasinet Klar ble etablert under navnet Klar Kristiansand. Etterhvert som også andre byer i Agder etterspurte dette tilbudet, i 2008, fjernet gründeren den geografiske bindingen i navnet, Kristiansand, og døpte magasinet til Gatemagasinet Klar. Det selges nå på gata av vaskeligstilte i Kristiansand, Søgne, Vennesla, Mandal, Lyngdal og Kvinesdal i Vest-Agder og i Arendal, Grimstad, Lillesand i Aust-Agder. Totalt 100 selgere i Agder opplever å få sosial og yrkesmessig trening gjennom å møte mennesker i en trygg setting der de selger en lovlig vare.

Eksterne lenker 
 
 Gatemagasin også i Kristiansand 

Norske tidsskrifter
Kultur i Kristiansand
Publikasjoner etablert i 2006
Pawnshop

Pawnshop er et norsk rockeband fra Stavanger startet i 1992. Bandet spiller det de selv kaller «kick ass rock'n'roll» og er et tidlig band innen norsk stoner rock sammen med We, El Caco og Honcho. 

Bandet gav ut sin første CD, Broke, i 1997 på labelen Elephant Tanks. Senere ble det signert til italienske Beard of Stars hvor det gav ut to album,  Aloha from Saturn (BOS 2000) og Cruise'o'matic (BOS 2002). Bandet medvirker også på samleutgivelsene Volume Two (Molten Universe 2002) og (Not just) Another X-mas (CCAP 2004).

Musikere
 Kjell Undheim: vokal/gitar
 Gaute Tengesdal: bass
 Bjørn Kristian Sæstad: gitar
 John Ingvar Skåtøy: trommer

Diskografi
 Broke (Elephant Tanks, 1997)
 Aloha from Saturn (Beard of Stars, 2000)
 Cruise'o'matic (Beard of Stars, 2002)
 Atomic Baby EP (Broke Music, 2010)
 Atomic Baby (Broke Music, 2010)

Låtbidrag på samleutgivelser 
 «Amazone» på Volume Two (Molten Universe, 2002)
 «XXXMas» på (Not just) Another X-mas (CCAP, 2004)

Referanser

Eksterne lenker
 Hjemmeside
 Pawnshop på myspace

Norske rockegrupper
Kultur i Stavanger
Band etablert i 1992
I blanke messingen

I blanke messingen (originaltittel: The Full Monty) er en britisk filmkomedie fra 1997, regissert av Peter Cattaneo. Filmen ble en av de mest fremgangsrike britiske filmene gjennom tidene, og den har til og med blitt satt opp som en Broadway-musikal. Musikalen har også blitt satt opp i Norge, med blant andre Sven Nordin i hovedrollene.

Handling 
Stålindustrien tvinges til å si opp mange av sine arbeidere som fryktløst forsøker å finne et nytt levebrød. Spesielt viktig er det for Gaz, spilt av Robert Carlyle, som ikke vil miste foreldreretten til sin sønn. Han kommer på ideen om å sette opp et strippeshow sammen med noen av de andre arbeidsløse, på tross av at de alle mangler stort sett alt som kreves, kanskje bortsett fra sjarme.

Medvirkende  
 Robert Carlyle – Gaz 
 Mark Addy – Dave 
 William Snape – Nathan 
 Steve Huison – Lomper 
 Tom Wilkinson – Gerald 
 Paul Barber – Horse 
 Hugo Speer – Guy 
 Lesley Sharp – Jean 
 Emily Woof – Mandy 
 Deirdre Costello – Linda 
 Paul Butterworth – Barry 
 Dave Hill – Alan 
 Bruce Jones – Reg 
 Andrew Livingston -Terry  
 Vinny Dhillon – Sharon

Eksterne lenker 
 

Filmer fra 1997
Britiske filmkomedier
Engelskspråklige filmer
Helligskogen

Helligskogen (fra finsk Pyhämettä, «den hellige skogen») er et sted med militær grensestasjon og vandrerhjem i Skibotndalen. Stedet ligger ved E8 om lag 30 km fra Skibotn og om lag 10 km fra grenseovergangen til Finland, like der hvor nedstigningen begynner.

Vandrerhjem og tollstasjon
Vandrerhjemmet er en gammel fjellstue som markedsfører seg med at den er et godt utgangspunkt for turer til Treriksrøysa, som er verdens nordligste i sitt slag.

Helligskogen tollstasjon er den stasjon som det transporteres mest varer over av grenseovergangene i Troms og Finnmark. Overgangen er spesielt viktig for eksport av fisk fra Troms.

Militær vaktstyrke
Hæren hadde under den kalde krigen en stående vaktstyrke på stedet, som er en gammel møteplass for reisende på Nordkalotten. Vaktstyrken på Helligskogen, og på Brennfjell, var en del av Brigaden i Nord-Norges forsvarsverk i Skibotndalen. Den framskutte styrken på Helligskogen skulle sinke en eventuell sovjetisk eller finsk invasjon over land via Finland, slik at sprengningstroppene fra Brennfjell kunne klargjøre sine sprengningsobjekter.

Stasjonen var bemannet med en infanteritropp fra Brennfjell leir lenger nede i Skibotndalen der resten av kompaniet var forlagt. Kompaniet kom fra 2. bataljon Skjold - Bn 2. Geværkompaniene i Bn 2 rullerte på å bemanne Skibotndalen med tre måneders lange opphold. Oppgaven var å stenge veien gjennom dalen ved å føre oppholdende strid. På en rekke steder var det laget mulighet for å sprenge veien om det skulle bli en invasjon. Mange tonn sprengstoff lå plassert under bruer og i veiskjæringer fram til midten av 1990-tallet. Daghavedende offiser på Brennfjell sjekket ladningene tre ganger hver dag hele året. På forskjellige steder (objekter) var det laget betongstillinger med skuddfelt på kryss og tvers over Skibotndalen. På vaktrunder på 1980-1990 -tallet ble det konfiskert mange filmruller av "turister" som hadde tatt bilder av betongstillinger og andre militære installasjoner. 

Leiren er ikke i bruk av forsvaret. Det er mange år siden den ble nedlagt. Har vært prøvd som villmarkssenter og kafe, men har nå stått ubrukt i flere år. 
Helligskogen leir blir kun brukt til kurs og konferanser. Muligens også som feriested for det militære.

Under koronapandemien i 2020 ble leiren tatt i bruk av Forsvaret for å begrense smitte ved å redusere størrelsen på kohortene i de større leirene.

Litteratur
Forfatteren John Giæver ga i 1928 ut boka Mattis fra Helligskogen.

Referanser

Eksterne lenker 
 Vandrerhjemmet

Storfjords geografi
Festningsverk i Troms og Finnmark
Forsvaret i Troms og Finnmark